โยโกะ ทาคาโน่

**ชณาฎา โยโกะ ทาคาโน่** (นามเดิม อังศุมารินทร์ ทาคาโน่, ชนิกานต์ ทาคาโน่, พิมพ์ภา ทาคาโน่ และเจนณัฏฐา ทาคาโน่) เป็นที่รู้จักในนาม **โยโกะ ทาคาโน่** เป็นนักแสดงและนางแบบชาวไทย เธอเข้าวงการบันเทิงจากการเข้าประกวดมิสไทยแลนด์เวิลด์ 2536 และมีชื่อเสียงจากการถ่ายแบบวาบหวิว จนได้รับสมญาว่าเป็น *เซ็กซ์บอมบ์* ติดอันดับเซ็กซี่สตาร์อันดับต้น ๆ ของไทย กระทั่งมีผลงานมิวสิกวิดีโอ ละครโทรทัศน์ และภาพยนตร์ โดยมากได้รับบทร้ายและแต่งกายวาบหวิว ปัจจุบันเธอผันตัวเป็นหมอดูไพ่พยากรณ์

## ประวัติ
โยโกะเป็นลูกครึ่งไทย-ญี่ปุ่น มีบิดาเป็นชาวญี่ปุ่นชื่ออากิโยชิ ทาคาโน่ กับมารดาเป็นชาวไทยชื่อชญาวี ยามาโมโต้ บิดาและมารดาหย่าร้างกัน เดิมมีชื่อจริงว่า อังศุมารินทร์ ต่อมาได้เปลี่ยนชื่อเป็น ชนิกานต์ และพิมพ์ภา ตามลำดับ เธอนับถือศาสนาพุทธ โดยได้รับการปลูกฝังด้านการเข้าวัดและทำบุญมาจากมารดาตั้งแต่ยังเยาว์

โยโกะคบหากับจุนจิ สุมิทานิ ผู้จัดการฝ่ายการตลาดซีเอ็นเอ็น ภาคพื้นเอเชีย ซึ่งเป็นลูกครึ่งจีน-ญี่ปุ่น ทั้งคู่หมั้นหมายใน พ.ศ. 2547 หลังคบหามาได้หนึ่งปี กระทั่งทั้งสองจัดพิธีมงคลสมรสเมื่อวันที่ 28 พฤษภาคม พ.ศ. 2548 จากนั้นได้ย้ายไปอาศัยอยู่ร่วมกันที่ประเทศสิงคโปร์ กระทั่งเธอได้ฟ้องหย่าสามีใน พ.ศ. 2549 การหย่าสิ้นสุดลงช่วงต้น พ.ศ. 2552 ตามกฎหมายสิงคโปร์

## การทำงาน
โยโกะเข้าวงการบันเทิงจากการประกวดมิสไทยแลนด์เวิลด์ 2536 โดยใช้ชื่อว่า **รัตนาภรณ์ บุญประเสริฐ** แต่สิ้นสุดในรอบ 20 คนสุดท้าย แม้จะไม่ได้รับตำแหน่ง แต่รูปร่างของเธอเป็นใบเบิกทางสู่การเป็นนางแบบวาบหวิว มีผลงานถ่ายแบบลงนิตยสารจำนวนมาก จนได้รับสมญาว่าเป็น *เซ็กซ์บอมบ์* มีชื่อเสียงในช่วงเวลาเดียวกันกับมรกต มณีฉาย และทัดทรวง มณีจันทร์ ติดอันดับเซ็กซี่สตาร์อันดับต้น ๆ ของไทย ต่อมาโยโกะได้มีผลงานมิวสิกวิดีโอ ละครโทรทัศน์ และภาพยนตร์ โดยมากได้รับบทร้ายและแต่งกายวาบหวิว ทว่าเธอห่างหายจากวงการบันเทิงเมื่อ พ.ศ. 2548 เป็นต้นมา หลังการสมรสกับอดีตสามี และมีข่าววิวาทกับเฮเลน นิมา นางแบบรุ่นน้อง เธอย้ายไปใช้ชีวิตในประเทศสิงคโปร์ และไม่สามารถรับงานแสดงในประเทศไทยได้ เพราะถูกอดีตสามีทำร้ายจนแขนหัก

การหย่าร้างสิ้นสุดลง โยโกะต้องเผชิญกับอาการป่วยรุมเร้าหลายโรคและมีสุขภาพไม่แข็งแรง เธอป่วยด้วยโรคไทรอยด์ และโรคปลอกมัยอีลินหุ้มเส้นประสาทส่วนปลายลอกตัว จากการอักเสบเรื้อรัง (Chronic Inflammatory Demyelinating Polyneuropathy) ซึ่งมีผลทำให้ความทรงจำของเธอหายไป ทั้งยังส่งผลทำให้เธอพูดได้ช้าและติดขัด นอกจากนี้ยังมีปัญหาจากพิษศัลยกรรมทำให้พูดได้ลำบาก หลังได้รับการรักษาจนมีสุขภาพดีขึ้น เธอได้ผันตัวเป็นหมอดูไพ่พยากรณ์

โยโกะกล่าวว่ายังไม่แน่ใจว่าจะรับงานถ่ายแบบวาบหวิวหรือไม่

## ผลงานการแสดง
### ภาพยนตร์

| 2546
| *ไฟบาป*
|
|-
| 2547
| *สัตว์สาวคงกระพัน 2*
|
|-
| 2553
| *​ผู้หญิง 5 บาป 2​* 
| แม่ของแบ๋ม
|-
| 2557
| *​ห้อง/หลอก/หลอน​* 
| ยี่สุ่น
|}

### ละคร

|-
| 2537
| *[[แม่นาคพระโขนง]]*
| ชมนาถ
|-
|  rowspan = "4" | 2538
| * ภูติพิศวาส*
| บุหงา
|-
| *ละครสั้นชุดปากกาทอง ตอน ภูติกาลี*
| หนูดี
|-
| *ยอดตำรวจหญิง*
|
|-
| *มรดกริษยา (ละครสั้น)*
|
|-
| rowspan = "6" | 2540
| *หวานใจ*
|มรกต
|-
| *ซอสามสาย*
|
|-
| *นางเอก*
|
|-
|*ระเบิดเถิดเทิง ตอน ปอบผีฟ้า...กว่า *
|(รับเชิญ)
|-
| *[[ปอบผีฟ้า]]*
| ยุพา
|-
| *กระท่อมไม้ไผ่*
| หลี่อิง
|-
| rowspan = "2" | 2541
| *เถ้ากุหลาบ*
|
|-
|*ผัวรสมะนาว*
|ชไมพร
|-
|  2542
| *ดอกรักบานหลังฝน*
|ชนันดา
|-
| rowspan = "4" | 2544
| *พี่เลี้ยงกึ่งสำเร็จรูป*
|
|-
| *รักสลับขั้ว*
|
|-
| *[[ตะวันตัดบูรพา]]*
| เจิมฉัตร
|-
| *[[วัยร้ายไฮสคูล]]*
| rowspan = "2" | วิลาวัลย์
|-
| rowspan = "2" | 2545
| *[[วัยร้าย Freshy]]*
|-
| *ผีขี้เหงา*
|
|-
| 2554
| *นางฟ้ามาเฟีย*
| มาม่าซัง
|-
| 2566
| *[[ทีมรักนักหลอก]]*
| ปูเป้
|-
|}

## อ้างอิง

หมวดหมู่:นางแบบไทย
หมวดหมู่:นักแสดงหญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:ชาวไทยเชื้อสายญี่ปุ่น
หมวดหมู่:ชาวญี่ปุ่นเชื้อสายไทย
หมวดหมู่:พุทธศาสนิกชนชาวไทย
หมวดหมู่:บุคคลจากเขตคันนายาว